ອັງກິດເພີ່ມ ທະຫານຂຶ້ນອີກ 1,200 ຄົນ ເພື່ອຮັກສາ ຄວາມປອດໄພ ໃຫ້ກິລາໂອລິມປິກ (ວີດີໂອ)
​ທະຫານ​ທີ່​ສົ່ງ​ອອກປະຈໍາການ​ຕື່ມ​​ນີ້ ໄດ້ເພີ່ມ​ກໍາລັງ​ທະຫານ ​ປະ​ຈໍາ​ການຂອງ​ອັງກິດ ​ສໍາລັບ​ກິລາ​ໂອ​ລິ​ມປິກ ເປັນທັງ​ໝົດ 18,200 ຄົນ.
ລັດຖະບານອັງກິດໄດ້ຕັດສິນໃຈເພີ່ມທະຫານອີກ 1,200 ຄົນ ອອກໄປຮັກສາຄວາມ ປອດໄພ ໃນສະຖານທີ່ແຂ່ງຂັນກິລາໂອລິມປິກແຫ່ງຕ່າງໆ ໃນລອນດອນ ຫຼັງຈາກບໍ ລິສັດຮັກສາຄວາມປອດໄພຂອງເອກກະຊົນ ບໍ່ສາມາດວ່າຈ້າງພະນັກງານຮັກສາຄວາມ ປອດໄພ ໄດ້ຄົບຕາມຈໍານວນທີ່ໄດ້ສັນຍາໄວ້ ທ່ານ Jeremy Hunt ເລຂາຄະນະກໍາມະການຈັດງານແຂ່ງຂັນໂອລິມປິກ ເວົ້າເມື່ອວັນ ອັງຄານວານນີ້ວ່າ ຄະນະລັດຖະບານອັງກິດເຊື່ອວ່າ ບໍ່ຄວນປ່ອຍໃຫ້ມີການສ່ຽງໃດໆ ໃນໄລຍະສາມມື້ກ່ອນວັນເລິ່ມຕົ້ນຂອງງານທີ່ໃຫຍ່ທີ່ສຸດໃນຍຸກທີ່ສະຫງົບສຸກ ໃນອັງກິດ ຈໍານວນທະຫານທີ່ສົ່ງອອກປະຕິບັດງານເພີ່ມຕື່ມນີ້ ໄດ້ເພີ່ມກໍາລັງທະຫານປະຈໍາການ ຂອງອັງກິດສໍາລັບກິລາໂອລິມປິກ ເປັນທັງໝົດ 18,200 ຄົນ ບໍລິສັດຮັບເໝົາຮັກສາຄວາມປອດໄພເອກກະຊົນ G4S ທີ່ໄດ້ເຊັນສັນຍາວ່າ ຈະຈ້າງພະ ນັກງານຮັກສາຄວາມປອດໄພໃຫ້ໄດ້ປະມານ 10,000 ຄົນນັ້ນ ໄດ້ຂໍຂະມາໂທດຕໍ່ກໍາ ມະການໂອລິມປິກທີ່ບໍ່ສາມາດວ່າຈ້າງພະນັກງານໄດ້ ຕາມຈໍານວນທີ່ໄດ້ສັນຍາໄວ້